egycsipet egyebei: április 2011
Nemrég hoztam róla néhány fotót ízelítőként. Szerettem volna teljes virágzattal megmutatni, de nagyon lassan nyílnak a virágai és mivel a legelsőt ma el is hullajtotta :(, már nem akartam tovább várni vele.
Epidendrum, azaz "feszület" orchidea. A feszület (crucifix) név a felálló ajak formája miatt ragadhatott rá. Netes források szerint "a szegény ember orchideájaként" is emlegetik, mert könnyen szaporítható, könnyen tartható növény. Én még 2009 őszén vásároltam neten két kisebb keikit, ők fejlődtek, erősödtek és hoztak új hajtásokat - most pedig végre már virágzik is.
Az epidendrum radicans, akár a dendrobium vagy például a vanda, nádhoz hasonló felépítésű. A hajtás végén hozza a virágszárat, aminek a tetején helyes kis labdát formáznak az apró virágok. Tavasz közepétől egészen kora őszig virágozhat, virágai a sárgától a pinkig nagyon változatos színekben fordulnak elő. Nekem csak ez a piros van, idővel szeretnék majd még több színt is beszerezni belőle.
így néz ki a növény - a virágzó szár most 85 cm magas
egy csupán 3-3,5 cm-es virág közelről - látható, honnan kapta a "feszület" nevet? :)
még vannak nyílásra váró bimbói
Bejegyezte: egycsipet dátum: 8:42:00 de. 4 megjegyzés:
Címkék: epidendrum, narancssárga, orchidea, piros
A leánykökörcsint választották idén az Év vadvirágának.
Szép, igaz? :)) Védett növény, természetvédelmi értéke 10 000 Ft.
Bejegyezte: egycsipet dátum: 10:32:00 de. Nincsenek megjegyzések:
Címkék: kert, leánykökörcsin, tavasz
Ezeket a képeket még múlt vasárnap készítettem, azóta már elvirágzott a magnolia is és a barackfák egy része is, de szerintem szépek, így hoztam őket. :)
Bejegyezte: egycsipet dátum: 11:58:00 de. 2 megjegyzés:
Címkék: kert, magnolia, őszibarack, sárgabarack, tavasz
Nem mind Laci, ami Maci :)
maci-pancsi
macijáték
maci-hami
mézre váró macik :))
hopp, egy farkas - sok van, de elég szégyenlősek :D
nyitva: március 1-szeptember 30. között: 8:00-19:00
október 1-február 29. között: 8:00-sötétedésig
A macikat lehet etetni: a mézet te állod, fakanál van. :))
Bejegyezte: egycsipet dátum: 9:50:00 de. 2 megjegyzés:
Címkék: állat, itthon-otthon, medve